Badachosas

Badachosas () – miestas Estremadūroje (Ispanija), prie Gvadianos upės, netoli Portugalijos sienos; provincijos centras. Ekonomikos pagrindas – paslaugos. Tranzitinis pasienio taškas su Portugalija, eina geležinkelis Madridas–Lisabona. Išvystyta odos pramonė. Oro uostas.

Yra gotikinė katedra (XIII a., su tvirtovės ypatumais), per Gvadianos upę pastatytas Palmas tiltas su 32 arkomis (XVI a.), maurų tvirtovės liekanos.

 Istorija 

Miestą apie 875 m. įkūrė maurai, kurie vadino jį Batalyaws. XI ir XII a. čia egzistavo nepriklausoma musulmoniška valstybė (taifa), kuri valdė didelę dalį Ispanijos ir Portugalijos. XIII a. ši valstybė buvo pasidalinta tarp Portugalijos ir Leono.

1658 m. pultas portugalų, 1705 anglų ir olandų. 1801 m. Badachose buvo sudaryta Ispanijos taika su Portugalija. 1812 m. čia įvyko Badachoso kautynės tarp anglų ir prancūzų, prancūzų įgula buvo priversta pasiduoti.

Al-Andalusijos taifaBatalyaws بطليوس Provincija Badachosas Egzistavo: 1009–1094 m.1144-1151 m. Prijungta prie: Almoravidai / Almohadai Dinastija: Aftasidai 180px

Kategorija:Estremadūros miestai
Kategorija:Taifos